Χοσάμ Χασάν

Ο Χοσάμ Χασάν Χουσεΐν (αραβικά: حسام حسن حسين, γεννήθηκε 10 Αυγούστου 1966) είναι Αιγύπτιος πρώην επαγγελματίας ποδοσφαιριστής, ο οποίος αγωνιζόταν ως κεντρικός επιθετικός και νυν προπονητής. Κατά τη διάρκεια της καριέρας του υπήρξε κάτοχος των ρεκόρ κόσμου για τις περισσότερες διεθνείς συμμετοχές και τους περισσότερους συνολικούς τίτλους.Ένας παραγωγικός σκόρερ, ο οποίος είναι ο κορυφαίος σκόρερ της Αιγύπτου με 68 γκολ σε 176 συμμετοχές. Ο δίδυμος αδερφός του, Ιμπραχίμ, έπαιξε επίσης επαγγελματικό ποδόσφαιρο και έπαιξαν μαζί στις ίδιες ομάδες για το μεγαλύτερο μέρος της σταδιοδρομίας τους. Θεωρείται ένας από τους καλύτερους παίκτες στην ιστορία του αφρικανικού ποδοσφαίρου και αυτή τη στιγμή είναι ο δεύτερος Αφρικανός με τις περισσότερες συμμετοχές στο διεθνές ποδόσφαιρο ανδρών.

 Εκτός από δύο σύντομες παρουσίες στο εξωτερικό, στον ΠΑΟΚ και στην ελβετική Νεσατέλ Ξαμάξ, ο γεννημένος στο Κάιρο Χασάν έπαιξε κυρίως για τον Αλ Αχλί της πατρίδας του, για την οποία έκανε το ντεμπούτο του στην πρώτη ομάδα σε ηλικία 18 ετών, παίζοντας τον τελευταίο του αγώνα για τον σύλλογο δεκαέξι χρόνια αργότερα. Ο επαναπατρισμός του το 1992 βοήθησε σημαντικά την ομάδα να ξεφύγει από την κρίση που αντιμετώπιζε και την έφερε στην κορυφή του αφρικανικού ποδοσφαίρου. Αναδείχθηκε πρώτος στον σύλλογο σε πολλές κατηγορίες και κέρδισε συνολικά 25 τίτλους μαζί του, συμπεριλαμβανομένων 11 πρωταθλημάτων Αιγύπτου. Είναι μόνο ένας από τους δύο παίκτες που σκόραρε και για τις δύο ομάδες στο ντέρμπι του Καΐρου. Κατά τη διάρκεια της θητείας του στη Νεσατέλ Ξαμάξ, ο Χασάν μνημονεύεται περισσότερο για τα τέσσερα γκολ που σημείωσε σε έναν αγώνα (22 Οκτωβρίου 1991) με αντίπαλο τη Σέλτικ Γλασκώβης στο Κύπελλο ΟΥΕΦΑ 1991–92. Ένας τραυματισμός του στην Ελλάδα δεν του επέτρεψε να προσφέρει τα αναμενόμενα στην ομάδα της Θεσσαλονίκης.Το 1999, ήδη στα 33, ο Χασάν έφυγε από την Αλ Αχλί και συνέχισε να παίζει στις Αλ Αΐν ΦΚ των Η.Α.Ε. (για τρεις μήνες κατακτώντας το πρωτάθλημα της χώρας), Ζαμάλεκ ΣΚ - προσθέτοντας τρία ακόμη πρωταθλήματα Αιγύπτου και το ΚΑΦ Τσάμπιονς Λιγκ του 2002 - Αλ Μασρί ΣΚ, Τερσάνα Σ.Κ. και Αλ Ιτιχάντ, συνεχίζοντας να σκοράρει σε όλες. Αποσύρθηκε σε ηλικία σχεδόν 42 ετών, έχοντας παίξει τις περισσότερες φορές με τον αδελφό του Ιμπραχίμ, συμπεριλαμβανομένου των ομάδων του εξωτερικού. Είναι δεύτερος σκόρερ όλων των εποχών στο πρωτάθλημα Αιγύπτου με 168 τέρματα. Ο Χασάν έκανε το ντεμπούτο του με την Εθνική Αιγύπτου στο Όσλο στις 10 Σεπτεμβρίου 1985 σε ηλικία 19 ετών. Συμμετείχε στο Παγκόσμιο Κύπελλο του 1990, βοηθώντας τους Φαραώ να πετύχουν δύο ισοπαλίες, ενώ έχασαν οριακά με 0–1 από την Αγγλία. Ο Ιμπραχίμ ήταν επίσης βασικός παίκτης. Αγωνίστηκε επίσης με την εθνική Αιγύπτου σε επτά διοργανώσεις του Κυπέλλου Εθνών Αφρικής.Στις 9 Ιανουαρίου του 2001, πριν από την έναρξη του φιλικού αγώνα μεταξύ της εθνικής Αιγύπτου και της Ζάμπιας, ο Ζεπ Μπλάτερ, πρόεδρος της FIFA, τίμησε τον Χασάν στο Εθνικό Στάδιο του Καΐρου, αφού ο αριθμός των διεθνών συμμετοχών του έφτασε τις 151. Ένας αγώνας που ξεπέρασε τον Γερμανό Λόταρ Ματέους που ήταν ο κάτοχος του παγκόσμιου ρεκόρ μέχρι τότε. Γρηγόρα έχασε την πρωτιά, την οποία όμως ξαναπήρε με 163 συμμετοχές. Σε ηλικία 40 ετών, ο Χασάν ήταν αρχηγός της εθνικής ομάδας στο Κύπελλο Εθνών Αφρικής του 2006, όπου έπαιξε σε τρεις αγώνες και σημείωσε ένα γκολ για τους οικοδεσπότες, κερδίζοντας την τελευταία από τις τρεις ηπειρωτικές διοργανώσεις του συμπληρώνοντας 11 γκολ στη διοργάνωση, στην πέμπτη θέση όλων των εποχών.Έχοντας κατακτήσει 41 συλλογικούς και διεθνείς τίτλους, κατέρριψε το ρεκόρ του Πελέ (40 τίτλοι) και είναι ο δεύτερος πιο επιτυχημένος επαγγελματίας ποδοσφαιριστής στη ιστορία σε ομαδικό επίπεδο, ενώ είναι και ο μόνος που έχει κερδίσει τρία Κύπελλα Εθνών Αφρικής. Στις 29 Φεβρουαρίου 2008, ο Χασάν διορίστηκε τόσο γενικός διευθυντής όσο και προπονητής του πρώην συλλόγου του, Αλ Μασρί, πριν υπογράψει στην Ετεσαλάτ.Ορίστηκε προπονητής της Ζαμάλεκ στις 30 Νοεμβρίου 2009. Ο πρώτος αγώνας που ήταν υπεύθυνος ήταν στις 3 Δεκεμβρίου, ο οποίος κατέληξε σε αμφιλεγόμενη ήττα με 1–2 με αντίπαλο τη Χάρας Ελ Χοντούντ Σ.Κ., καθώς ο αντίπαλος παίκτης Άχμεντ Εΐντ Άμπντελ Μάλεκ δεν έπρεπε να παίξει σε αυτόν τον αγώνα, αφού είχε αποβληθεί στον προηγούμενο αγώνα (ο Άμπντελ Μάλεκ έπαιξε και σημείωσε το πρώτο γκολ της Χάρας Ελ Χοντούντ). Η πρώτη νίκη του Χασάν με τη Ζαμάλεκ ήρθε στις 12 Δεκεμβρίου εναντίον της Αλ Μασρί (3–0). Σε δώδεκα αγώνες πήρε τον σύλλογο από τη 14η θέση στη δεύτερη, χάνοντας μόνο ένα παιχνίδι και έχοντας μία ισοπαλία, πριν απολυθεί.Αργότερα είχε σύντομα περάσματα από τις Ισμαΐλι, Αλ Μασρί και Μισρ Λελ Μακάσα. Έπειτα έγινε προπονητής της Ιορδανίας για ένα χρόνο, οδηγώντας την κατά τη διάρκεια των προκριματικών του Παγκοσμίου Κυπέλλου 2014, συμπεριλαμβανομένου του πέμπτου γύρου της ΑΦΚ με αντίπαλο το Ουζμπεκιστάν και στη συνέχεια στα μπαράζ AFC-CONMEBOL εναντίον της Ουρουγουάης.Επέστρεψε στην Αίγυπτο για τις Ζαμάλεκ, Αλ Ιτιχάντ Αλεξάνδρειας και στη συνέχεια της Αλ Μασρί από το 2015 έως το 2018, με την οποία έφτασε στον τελικό του Κυπέλλου Αιγύπτου 2017 και στον ημιτελικό του ΚΑΦ Κονφεντερέισον Καπ του 2018. Στη συνέχεια, εντάχθηκε στην Πίραμιντς Φ.Κ. και στη Σμούχα Σ.Κ., πριν επιστρέψει στην Αλ Ιτιχάντ Αλεξάνδρειας τον Οκτώβριο του 2020. Ο Χασάν υποστήριξε ανοιχτά τον μακροχρόνιο πρόεδρο Χόσνι Μουμπάρακ κατά τη διάρκεια της αιγυπτιακής επανάστασης του 2011, η οποία τελικά οδήγησε στην παραίτηση του πολιτικού. Είναι πατέρας τεσσάρων παιδιών. Τελευταία ενημέρωση: 29 Μαρτίου 2012 Αλ Αχλί Πρωτάθλημα Αιγύπτου (11) : 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–2000 Κύπελλο Αιγύπτου (4) : 1984–85, 1988–89, 1992–93, 1995–96 Κύπελλο Κυπελλούχων Αφρικής (4): 1984, 1985, 1986, 1993 ΚΑΦ Τσάμπιονς Λιγκ: 1987 Κύπελλο Αραβικών Πρωταθλητριών Συλλόγων: 1996 Κύπελλο Αραβικών Κυπελλούχων Συλλόγων: 1994–95 Αραβικό Σούπερ Καπ (2): 1997, 1998 Αφρο-Ασιατικό Κύπελλο: 1988Αλ Αΐν Πρωτάθλημα ΗΑΕ: 1999–2000Ζαμάλεκ Πρωτάθλημα Αιγύπτου (3): 2000–01, 2002–03, 2003–04 Κύπελλο Αιγύπτου: 2001–02 Σούπερ Καπ Αιγύπτου (2): 2001, 2002 ΚΑΦ Τσάμπιος Λιγκ: 2002 ΚΑΦ Σούπερ Καπ: 2003 Κύπελλο Αραβικών Πρωταθλητριών Συλλόγων: 2003 Σούπερ Κύπελλο Αιγύπτου-Σαουδικής Αραβίας: 2003 Αίγυπτος Κύπελλο Εθνών Αφρικής (3) : 1986, 1998, 2006 Κύπελλο Αραβικών Εθνών: 1992 Αφρικανικοί Αγώνες: 1987 Πρώτος σκόρερ του Πρωταθλήματος Αιγύπτου (2) : 1998–99, 2001–02 Κορυφαίος σκόρερ στο Τσάμπιονς Λιγκ Αφρικής : 2003 Κορυφαίος σκόρερ Κυπέλλου Εθνών Αφρικής: 1998 (μαζί με τον Μπένι ΜακΚάρθι) Αφρικανική Συνομοσπονδία Ποδοσφαίρου: Καλύτερος Αφρικανός Ποδοσφαιριστής τα τελευταία 50 χρόνια Κατάλογος ποδοσφαιριστών ανδρών με 150 ή περισσότερες διεθνείς συμμετοχές Κατάλογος ποδοσφαιριστών ανδρών με 50 ή περισσότερα διεθνή γκολ Κατάλογος κορυφαίων διεθνών σκόρερ ποδοσφαίρου ανδρών ανά χώρα Αιγύπτιος Θρύλος Χοσάμ Χασάν (in Arabic) Χοσάμ Χασάν στην ιστοσελίδα National-Football-Teams.com Όλα για τους Αιγύπτιους παίκτες